جنان حسین

جنان حسین ایک پاکستانی اداکارہ ، ماڈل ، گلوکارہ اور مصور ہیں۔  جینان نے تھیٹر سے اپنی اداکاری کا آغاز کیا اور بعد میں ٹیلی ویژن میں اداکاری شروع کی۔ اس کی ٹیلی ویژن کا پہلا ڈراما 'ایسے جیا جلے' 2013 میں ہم ٹی وی پر نشر ہوا ۔  اس نے ڈراما سیریل بشر مومن میں طیبہ کا کردار ادا کیا جسے بہت سراہا گیا۔  اس کے بعد انھوں نے بہت سارے ڈراموں میں اہم کردار ادا کیے جن میں 'بابا جانی' اور 'ربا مینوں معاف کریں' شامل ہیں۔  

جنان پاکستان کے صوبہ خیبر پختونخوا شہر ایبٹ آباد میں پیدا ہوئیں۔ اپنی تعلیم کے دوران اس نے اپنی مضامین میں زیادہ تر اے + گریڈ حاصل کیے۔ اس کے علاوہ نعت و مباحثے کے مختلف مقابلوں میں پہلی پوزیشن حاصل کی۔  اس نے فائن آرٹس کی تعلیم حاصل کی اور نیشنل کالج آف آرٹس سے گریجویشن کی۔ پینٹنگ اس کا سب سے بڑا مشغلہ تھا۔ تعلیم کے دوران ہی نہوں نے تھیٹر کرنا شروع کیا اور تھیٹر ڈراموں میں کام کرنے کی غرض سے کراچی چلی گئیں۔  انھوں نے 2013 میں ٹیلی وژن انڈسٹری میں شمولیت اختیار کی تھی اور بشر مومن ، بابا جانی اور میرے محسن سمیت دیگر سیریلز میں مرکزی کردار ادا کیا تھا۔ اس نے میگزینوں اور اشتہاروں کی ماڈلنگ بھی کی۔  ان کا پیدائشی نام سندس طارق تھا لیکن بچپن میں صحت کے مسائل کی وجہ سے اس نے اپنا نام سندس طارق سے تبدیل کرکے جینان حسین رکھ دیا۔   

 ذاتی زندگی 
جینان کا ایک بھائی عبد الہادی ہے۔ اداکارہ یاسرہ رضوی اس کی بھابھی ہیں۔   اس کی شادی شاہ صدام حسین گیلانی سے ہوئی ہے جو جنڈ، اٹک سے تعلق رکھنے والے پیرہیں۔ 

 فلمو گرافی 

 ٹیلی فلم 
سال عنوان کردار 2018 نیئر آپا کی سلائی مشین ماہین 2018 کوجی کوجی  2018 ڈینو کی دلہنیا نتاشا

 فلم 
سال عنوان کردار 2020 سینٹی اور مینٹل ہادیہ

 حوالہ جات 


 بیرونی روابط 






زمرہ:اکیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:بقید حیات شخصیات
زمرہ:1989ء کی پیدائشیں
زمرہ:پاکستانی فلمی اداکارائیں
زمرہ:اکیسویں صدی کی پاکستانی گلوکارائیں
زمرہ:پاکستانی گلوکارائیں
زمرہ:ویکی ڈیٹا سے مختلف مختصر وضاحت